  Виталий Пронин «Пасяськем» инбам быдэс арнялы ӝегатӥз бусы ужъёсты. Та дырлы ю-нянь кутсамын 97 процентэз, люкамын 622 сюрс тонна ю тысь. Котькуд гектарысь шорлыдын  усиз 19 центнер. Тужгес но бадӟым урожай басьтӥзы Вавож ёросысь музъем бордын ужасьёс - гектарысьтыз 30,1 центнер.Шаерамы азьланьтӥське пудо сиён дасян. Планэн чакламлэсь ӝоктэмын 98 процентэз кӧс турын, гуосы тыремын 127 процент сенаж но 89 процентэз силос. Котькуд пудо йырлы шорлыдын дасямын 23,4 центнер кормовой единица, 2010-тӥ арын вал 14,4 центнер. Нош Дэбес, Грак, Можга но Шаркан ёросъёсын пудолы быдэ 28 центнерлэсь ятыр сиён дасяны быгатӥзы ни.Республикаын окто картофка но бакча емышъёсты. «Кыкетӥ нянь» гектарысьтыз люкаське 184 центнер, бакча сиёнъёс - 254 центнер. Тулыслы кизьыны ю кидыс дасямын 102 процент.Иван Аркашев.   